לגברים, אשר לפני צאתו מדירת הרווקים שלו ושל משה כספי, הזליף מעט מבקבוק מי הקולון ששלחו לו הוריו בחבילה, אשר זה עתה הגיעה במשלוח ב"דואר ישראל" היישר מאיסטנבול. חברו לדירת הרווקים, משה כספי, כבר לא היה בדירה בשעה זו. מן הסתם, היה הוא עסוק בשעה זו בצילומים של לפני החתונה. בשעה הקרובה אמור להיערך טקס הנישואין שלו עם בחירת ליבו, לאה. כעת היה סלומון בדרכו לאסוף את בת זוגו בשנה האחרונה, שושנה, שהייתה כעת אזרחית לכל דבר, לאחר שסיימה את שירותה הצבאי בתחילת השנה האזרחית.  מאז אותה המסיבה בה פגשה בסלומון, חל בה בשושנה שינוי מהותי, והשפעתו של סלומון ניכרה בה עד מאוד. מאז הציע לה סלומון לעשן את הסיגריה הראשונה במסיבת הריקודים ההיא, החלה לעשן סיגריות. בתחילה עישנה סיגריה אחת בכל כמה ימים, עד שעניין העישון הפך הרגל קבוע, וכך גם תדירות העישון גברה מיום ליום. עניין העישון פשוט מצא חן בעיניה, כמו גם מסיבות הריקודים, אשר החלה ממש ליהנות מהן בחברתו של סלומון, הרקדן הבלתי נלאה. כך למדה אף היא לרקוד, ויש לציין שרקדה לא רע, מכיוון שאי אפשר היה לרקוד גרוע, כשסלומון הוא בן זוגך לריקוד. בתקופה האחרונה נעשתה